**Latvijas būvniecības padomes (LBP) sēdes**

PROTOKOLS

Latvijas Republikas Ekonomikas ministrija

 Rīga, Brīvības iela 55, 406.telpa, plkst.11:00

Rīgā, 2016. gada 11.jūlijs Nr.9

Sēdi vada: Pēteris Dzirkals – padomes priekšsēdētājs

Sēdē piedalās: Zigmārs Brunavs; Baiba Fromane; Normunds Grinbergs; Jānis Libkovskis; Leonīds Jākobsons; Ināra Laube; Juris Mellēns; Leonīds Pakrastiņš; Gints Miķelsons; Mārtiņš Straume; Jānis Rāzna; Oskars Zivtiņš; Ervīns Timofējevs (LAS pilnvarojums); Jānis Rozītis (LĢS pilnvarojums); Māris Riekstiņš (SM pilnvarojums).

Uzaicinātie:

|  |  |
| --- | --- |
| Inta Šusta  | * Izglītības un zinātnes ministrijas, Izglītības departamenta direktora vietniece profesionālās izglītības un starptautiskās sadarbības jomā
 |
| Elīna Purmale-Baumane  | * VIAA  Profesionālās izglītības projektu departamenta direktore;
 |
| Dita Traidās  | * VIAA  Profesionālās izglītības projektu departaments
 |
| Bruno Otersons  | * Latvijas Būvinženieru savienības Izglītības sekcijas vadītāja vietnieks
 |
| Pēteris Druķis | - Būvniecības valsts kontroles biroja (BVKB) direktors; |
| Mārtiņš Saukants | – BVKB Būvspeciālistu sertificēšanas nodaļas vadītājs; |
| Andriāns Jankovskis  | * EM Būvniecības informācijas sistēmas projekta nodaļas vadītājs;
 |
| Santa Soida  | * EM Sistēmu pārvaldības nodaļas vadītāja;
 |
| Renārs Špade Olga Geitus-Eitvina | * EM Būvniecības un mājokļu politikas departamenta Būvniecības politikas nodaļas vadītājs;
* biedrība “Latvijas Būvuzņēmēju partnerība”;
 |
| Roberts Vecums-Veco | * Amatniecības kamera, amata meistars, eksperts;
 |
| Dainis Ģēģeris | - LSGŪTIS Būvspeciālistu sertifikācijas centra vadītājs; |
| Elita Rubesa- Voravko  | - EM Sabiedrisko attiecību nodaļa |

Sēdē nepiedalās: Kaspars Bondars; Aivars Draudiņš; Līga Gaile; Jurijs Strods; Elīna Rožulapa; Tālivaldis Vectirāns.

Protokolē: Inese Rostoka - EM Būvniecības un mājokļu politikas departamenta Būvniecības politikas nodaļas vecākā eksperte.

Darba kārtība:

1. Par būvspeciālistu sagatavošanu un nozares nodrošināšanu ar speciālistiem - „Būvniecības speciālistu sagatavošanas prognoze”. Izglītības un zinātnes ministrijas informācija par speciālistu sagatavošanas iespējām.
2. Par būvprojektu un būvju ekspertu kompetences pārbaudes rezultātiem uz šā gada 1.jūliju un turpmākajiem risinājumiem būvekspertīžu jomā.
3. Nozares priekšlikumi par prioritārajiem ministrijas veicamajiem uzdevumiem 2016.gadā un nākamajā gadā.
4. Citi jautājumi un Darba plāns turpmākajām LBP sēdēm:
	1. Par BIS sistēmas attīstību un pilnveidošanu;
	2. Darba plāns turpmākajām LBP sēdēm.

Sēdi sāk 11:05

**1.§**

**Par būvspeciālistu sagatavošanu un nozares nodrošināšanu ar speciālistiem - „Būvniecības speciālistu sagatavošanas prognoze”.**

--------------------------------------------------------------------------------------------------

**Ziņo:** B.Otersons; I.Šusta, D.Traidās

Nozari satrauc būvniecībā strādājošo skaita samazināšanās, to apmācība un gatavība pēc izglītības iestāžu beigšanas iesaistīties darba tirgū, tāpēc LBS ierosina Ministru kabinetam izstrādāt vienotu sistēmu būvspeciālistu sagatavošanai, no palīgstrādnieka līdz ekspertam būvniecībā. Igaunija radījusi sistēmu visām būvniecībā strādājošo pakāpēm, izstrādāti: kritēriji akadēmiskajai izglītībai un kritēriji profesionālajai sagatavošanai.

Prezentē LBS būvniecības speciālistu sagatavošanas prognozi (pielikumā).

Piedāvātā rīcības programma:

* + vidējās un augstākās **izglītības stratēģijas maiņa** uz ražojošo nozaru, tajā skaitā arī būvniecības, vajadzībām, akcentu liekot uz profesionālo izglītību
	+ normatīvo aktu un finansējuma sakārtošana **mācību prakšu un duālās izglītības** metodes organizēšanai būvniecības uzņēmumos
	+ jauniešu, kuri neturpina vai nepabeidz izglītību, **apmācība būvniecības amatos uzņēmumos** līdz profesijas iegūšanai
	+ visu līmeņu mācību iestāžu būvniecības speciālo priekšmetu **pedagogu un pasniedzēju atalgojuma paaugstināšana** līdz vidējam inženieru atalgojumam nozarē, lai mācību iestādes nodrošinātu ar augstas kvalifikācijas mācību spēkiem
	+ **sadarbības un koordinācijas** nodrošināšana starp nozares mācību iestādēm būvniecības izglītības plānošanā un īstenošanā.

**I.Šusta** pozitīvi novērtē IZM sadarbību ar nozari. IZM sadarbojas ar Nozaru ekspertu padomi: visas būvniecības programmas tiek saskaņotas ar nozari, eksperti piedalās kvalifikācijas eksāmenos. Ir izveidotas profesionālās izglītības komitejas pie skolām, darbojas Konventi.

Vidējās un profesionālās izglītības attīstības prioritāte ir prakšu vietas audzēkņiem. Tuvāko 7 gadu laikā aktuālas būs darba vidē balstītas mācības, kam paredzēts ESF finansējums. Aicina nozari izmantot ESF piedāvāto iespēju un piedāvāt prakšu vietas audzēkņiem.

**D.Traidās**, informē, ka ir mainīta izglītības politika par labu profesionālajai izglītībai. Ir izstrādātas arī 1-1,5 gadu ilgas apmācības programmas vidusskolu beigušajiem, diemžēl skolēni neizvēlās būvniecības profesijas. Nozarei vairāk jādomā par prestiža celšanu. Aptaujās jaunieši norāda, ka neizvēlās būvniecības profesijas, jo būvniecībā maz maksā, dominē aplokšņu algas, un var palikt arī bez algas ( kad ģenerāluzņēmējs nenorēķinās ar apakšuzņēmēju), smags darbs, nav saprotama darba organizācija.

Aicina nozari vairāk domāt par nozares prestiža jautājumiem un jauniešu motivāciju, lai rosinātu pieņemt lēmumu mācīties kādu no būvniecības profesijām.

Iesaka sašaurināt rīcības programmas punktus šajā daļā, neminot to, ko valsts jau faktiski dara un ir iezīmējusi savos politikas dokumentos – piem. sadarbības ar nozari izveidi. Jo tā jau eksistē. Arī apmācība pēc vidusskolas profesijas apguvei īsā laikā eksistē.

**J.Mellēns**, uzskata, jaunieši neies mācīties uz profesionālajām skolām, bet mēģinās arodu apgūt būvlaukumā, kamēr nebūs normatīvajā regulējumā noteikts, ka būvobjektā var atrasties strādnieki ar vismaz kādu zināšanas apliecinošu dokumentu, kamēr nebūs šāda prasība, interese mācīties un apgūt profesiju nebūs.

**B.Fromane**, informē par konkurētspējas pētījumu un norāda, ka daudzi audzēkņi nepabeidz skolas, jo sāk strādāt, bet arī tiem, kas pabeidz profesionālās skolas un arī augstākās mācību iestādes, izglītības kvalitāte ir kritika, jo zināšanas neatbilst reālajai dzīvei.

**Nolemj:** 1. Atbalstīt LBS sagatavotās rīcības programmas, būvniecībā strādājošo izglītības līmeņa celšanai, un Ekonomikas ministrijai, sadarbojoties ar IZM, iekļaut to Būvniecības pamatnostādņu 2016.-2020.gadam projektā;

 2. Ekonomikas ministrijai, izstrādāto Būvniecības pamatnostādņu 2016.-2020.gadam projektu, iesniegt izskatīšanai padomē.

**2.§**

**Par būvprojektu un būvju ekspertu kompetences pārbaudes rezultātiem uz šā gada 1.jūliju un turpmākajiem risinājumiem būvekspertīžu jomā.**

--------------------------------------------------------------------------------------------------

**Ziņo:** P.Druķis

BVKB mājas lapā publiski pieejama informācija par būvspeciālistiem un arī testa jautājumi.

Uz 01.07.2016. ir izsniegti 66 sertifikāti ekspertīzē: 57 projektu ekspertīzē (optimālais skaits 86, min. 26), inženierbūves eksperti 0, ceļu sektorā ir pieteikumi. Ir specifiskas jomas kas ir ļoti šauras, kur ļoti maz speciālistu, šobrīd tiek strādāts pie tā, lai eksperti varētu veikt konsultēšanu līdzīgā sektorā, apgūstot papildus zināšanas, tā panākot ka katrā no jomām būtu kā minimums 2 sertificēti eksperti.

Padomi interesē, kā tiks risināts tas, ka 3. grupas ēkās ekspertīzi var veikt tikai juridiskā persona.

Būvniecības likums nosaka, ka būvkomersants, ir tiesīgs darboties tādās būvniecības jomās, kurās tam ir attiecīgi būvspeciālisti, tas nozīmē, ka būvkomersants, kas uz darba līguma pamata nodarbina būvekspertu drīkst veikt ekspertīzi būvniecībā vai projektēšanā**.**

BVKB priekšlikums, ka juridiskajai personai, lai veiktu ekspertīzi ēkām, uz darba līguma pamata jānodarbina divus speciālistus arhitektu un konstruktoru.

LAS iebilst pret šādu eksperta pakalpojuma sniegšanas kārtību, jo šī prasība patiesībā pazeminātu pakalpojuma kvalitāti, nedodot iespēju ekspertīzēm piesaistīt labākos speciālistus. Priekšlikums ir, ka nepieciešama ir tikai atbildīgā eksperta, kas parakstīs kopsavilkuma slēdzienu, piesaiste uzņēmumam uz darba līguma pamata.

Diskusijā par būvkomersanta atbildību un nepieciešamību uzņēmuma vadītājam parakstīt ekspertīzes slēdzienu, tika izteikts viedoklis, ka gadījumā, ja ekspertīzes slēdzienu paraksta tikai eksperti, zūd jēga noteikt kā obligātu nosacījumu ekspertīzes veikšanai būvkomersanta statusa esamību ekspertīzes veicējam, jo uzņēmējdarbības formai ir pakārtota nozīme reglamentēto profesiju laukā, kur atbildību uzņemas konkrēta fiziska persona.

BVKB ir izsūtījis lielākajām nozares asociācijām priekšlikumu projektu kā jāorganizē ekspertīze, ekspertīzes komandas veidošana, kas ir pieaicinātie speciālisti un gaida priekšlikumus un ieteikumus.

Ekonomikas ministrija ir izsūtījusi vēstuli sertificējošām iestādēm ar lūgumu sniegt priekšlikumus grozījumiem Ministru kabineta noteikumos Nr.610 “Būvspeciālistu kompetences novērtēšanas un patstāvīgās prakses uzraudzības noteikumi”, priekšlikumi jāiesūta līdz šā gada15.jūlijam.

**Nolemj:** Pieņemt informāciju zināšanai.

**3.§**

**Nozares priekšlikumi par prioritārajiem ministrijas veicamajiem uzdevumiem 2016.gadā un nākamajā gadā.**

--------------------------------------------------------------------------------------------------

**Ziņo:** P.Dzirkals

Ekonomikas ministrija, lūdza padomē pārstāvētās organizācijas iesniegt, organizācijas kompetencei atbilstošus 3 prioritāros uzdevumus, kas būtu ministrijai jāizdara 2016.gada laikā. Priekšlikumi tika apkopoti.

P.Dzirkals aicina visus vēlreiz izvērtēt prioritātes un prioritāšu sarakstu iesniegt ministrijai.

LAS ierosina ministrijai skaidrot normatīvo aktu jēgu būvvaldēm, jo skatot visu caur burta prizmu jēga pazūd un projekti stāv mēnešiem bez virzības. Ierosinājums pārskatīt būvvalžu funkcijas.

**Nolemj**: Katram padomes loceklim identificēt 3 lielos prioritāros uzdevumus un līdz šā gada 30.jūlijam iesūtīt LBP sekretariātam.

**4.§**

**Citi jautājumi un Darba plāns turpmākajām LBP sēdēm**

--------------------------------------------------------------------------------------------------

* 1. **Par BIS sistēmas attīstību un pilnveidošanu un ES struktūrfondu finansējumu**

**Ziņo:** E.Valantis, A.Jankovskis

BIS ir un nākotnē arvien vairāk būs būvniecības vides sastāvdaļa, tāpēc tiek plānots šo sistēmu pilnveidot. Ar BIS pilnveidi risināt problēmas: saīsināt būvprojektu elektroniskas iesniegšanas un saskaņošanas termiņus, ID karšu piesaistīšana kopējai sistēmai u.c. Tiks veikta nozares aptauja BIS lietošanu, izejot no tā formulēsim projekta pieteikumu. EM sagatavo projekta pieteikumu, kas būs jāiesniedz septembrī.

Padomes locekļi norāda, ka šobrīd BIS ir apgrūtinājums būvvaldēm, jo lai ievadītu datus ir jāalgo papildus darbinieki.

Nepieciešama nozares vidēja termiņa stratēģija, lai saprastu, kāda BIS būs nepieciešama nākotnē

**Nolemj:** 1. Ekonomikas ministrijai izsūtīt padomes locekļiem nozares aptaujas darbuzdevumu, nozares aptaujai un BIS pilnveides nepieciešamību identifikācijai.

 2. Padomes locekļiem sūtīt priekšlikumus, lai aptauja tiktu veikta kvalitatīvāk.

* 1. **Darba plāns nākamajai LBP sēdei**

**Nolemj:** 1.Nākamo Latvijas būvniecības padomes sēdi sasaukt 2016.gada 15.augustā, pl.11:00, Ekonomikas ministrijā;

1. Padomes locekļiem, sūtīt priekšlikumus par sēdē iekļaujamiem jautājumiem.

Sēdi slēdz 13:05

Padomes priekšsēdētājs P.Dzirkals

Protokolēja I.Rostoka